Document ID: 32007D0095

ROZHODNUTIE RADY
z 22. januára 2007
o stanovisku Spoločenstva v rámci Medzinárodnej rady pre kávu k predĺženiu platnosti Medzinárodnej dohody o káve z roku 2001
(2007/95/ES)
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, a najmä na jej článok 133 v spojení s článkom 300 ods. 2,
so zreteľom na návrh Komisie,
keďže:
(1)
Medzinárodná dohoda o káve z roku 2001 bola za Európske spoločenstvo podpísaná a uzatvorená 24. septembra 2001 rozhodnutím Rady 2001/877/ES (1).
(2)
Podľa ustanovení článku 52 ods. 1 a 2 má platnosť Medzinárodnej dohody o káve z roku 2001 uplynúť 30. septembra 2007, pokiaľ sa jej platnosť na základe rozhodnutia Medzinárodnej rady pre kávu nepredĺži na jedno alebo viac období po tomto dátume, ktorých celková dĺžka nepresiahne šesť rokov.
(3)
Predĺženie tejto dohody je v záujme Európskeho spoločenstva.
(4)
Malo by sa určiť stanovisko Európskeho spoločenstva v Medzinárodnej rade pre kávu,
ROZHODLA TAKTO:
Jediný článok
Európske spoločenstvo bude v rámci Medzinárodnej rady pre kávu hlasovať za predĺženie platnosti Medzinárodnej dohody o káve z roku 2001 na jedno alebo viac období, ktorých dĺžka nepresiahne šesť rokov.
V Bruseli 22. januára 2007

Labels: 3
15
17
5